stanford-oval/wikipedia huggingface dataset:
August Piponius
Ammattiura

Vuosina 1893–1900 Piponius työskenteli Viipurin läänin maanmittauskonttorin varamaanmittarina ja laati tuolloin muun muassa Terijoen kunnan Kellomäen kylän asemakaavan. Piponius oli Teknillisen korkeakoulun maanjako- ja katasteritekniikan professorina 1910–1935. Hän oli aloittanut Teknillisen korkeakoulun edeltäjän eli Polyteknillisen Opiston apuopettajana vuonna 1900 palattuaan Saksasta Suomeen. Piponius oli myös Helsingin yliopistossa kenttämittauksen ja vaakituksen ylimääräisenä opettajana 1920–1935. Hän julkaisi teoksen Maanjaosta ja sen vaikutuksesta maatilan arvoon 1906, lisäksi hän julkaisi tutkimuksia hakuteoksissa ja aikakauskirjoissa. Piponius teki vuosina 1908 ja 1909 opintomatkan tutustuen maanjako-oloihin Ruotsissa, Tanskassa, Saksassa ja Norjassa. Hän suoritti useita isojakoja Viipurin läänissä ja mittasi geodeettisesti Viipurin laitakaupungit, Mikkelin, Lappeenrannan ja Haminan kaupungit sekä teki niille myös asemakaavat. Hän oli asiantuntijana kun jakolakia käsiteltiin eduskunnan laki- ja talousvaliokunnassa vuoden 1908 valtiopäivillä ja toimi saman valiokunnan sihteerinä vuosina 1912 ja 1913. Hän oli myös jäsenenä senaatin oikeustoimituskunnan hallinnollisten maanjako-asetusten laatimista varten vuonna 1914 asetetussa asiantuntijain komiteassa. Piponius oli Maanmittariyhdistyksen toimikunnan jäsen, Suomalaisen Tiedeakatemian apujäsen ja pöytäkirjuri sekä Suomen Maataloustieteellisen seuran jäsen.
BBB

BBB voi tarkoittaa:
luottoluokituksessa A-tasoa heikompi
Bad Blue Boys, kroatilaisen NK Dinamo Zagrebin ultrakannattajien ryhmä
BoerBurgerBeweging, alankomaalainen maatalousyrittäjien ja kansalaisten liike.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”BBB”, voi hakea sivunnimihaulla, laajalla sivunnimihaulla tai tekstihaulla.
Aune Haarla

Aune Haarla Fabianinkadulla 1950-luvulla
Aune Onerva Haarla (o.s. Lahdelma, ent. Ala-Tuuhonen; 12. huhtikuuta 1923 Iitti – 4. helmikuuta 1976 Helsinki), joka käytti myös salanimiä Annuli, Jouluakka, Anu Tuulos, oli Yleisradion viihdeosaston toimittaja. Kansalliseen julkisuuteen Haarla-Ala-Tuuhonen nousi 1960-luvulla radion hupailuohjelman Kankkulan kaivolla ansiosta.
Elämäkerta

Ylioppilas Aune Lahdelma, maanviljelijän tytär Iitistä, aloitti työnsä Yleisradion palveluksessa lottakomennuksella jatkosodan aikana. Vuosina 1943–1951 hän työskenteli äänitarkkailijana ja tehosteteknikkona ja kirjoitti samalla käsikirjoituksia ajanvietepuolelle. Samaan aikaan hän opiskeli ensin Helsingin yliopistossa 1943–1945, Yhteiskunnallisessa korkeakoulussa 1945–1946 ja Teatterikoulussa 1946–1947. Vuonna 1951 hänestä tuli yhtiön ainoan ajanvietetoimittajan Antero Alpolan sihteeri, ja 1956 hän yleni toiseksi ajanvietetoimittajaksi, jossa tehtävässä hän työskenteli kuolemaansa 1976 asti. Viihdetoimittajan urallaan hänet tunnettiin kahdella sukunimellä, ensin Aune Ala-Tuuhosena ja myöhemmin Aune Haarlana.
Aune Haarlan tunnetuin työ on radiohupailu Kankkulan kaivolla, jota hän kirjoitti ja tuotti 1958–1970 yhdessä Antero Alpolan kanssa. Sarjan tunnetuin hahmo, Oke Tuurin esittämä Tippavaaran isäntä, oli Haarlan luomus. Haarla julkaisi nimimerkillä Annuli teoksen Tippavaaran vanhan isännän kootut seokset (1965), joka sisältää isännän parhaita radiosketsejä sekä Oke Tuurin julkisia esiintymisiä varten kirjoitettuja tekstejä.
Kankkulan kaivon lisäksi Haarlalla oli lukuisia omia sarjoja, kuten Perheilta ja Tuohikontti. Tuohikontissa muokattiin yleisön lähettämiä ideoita sketseiksi, ja ohjelmaan liittyy Yleisradion historiaan jäänyt skandaalinpoikanen. 1958 Tuohikontissa esitettiin Runebergin Saarijärven Paavo -runoa parodioiva ”Säärijärven Paavo” jossa talonpoika selvisi kadosta petun sijaan maataloustukiaisilla.  Aralla poliittisella aiheella pilailusta nousi kohu, ja Maalaisliitto teki jopa eduskuntakyselyn Yleisradion ”maatalousväestöä loukkaavista ohjelmanumeroista”. Yleisradion johtokunta antoi Haarlalle huomautuksen ja määräsi, että osastopäällikön oli vastedes tarkastettava kaikki hänen käsikirjoituksensa. Aune Haarla valitti myöhemmin, että ”ohjelmamme on kokonaan vesitetty. Ei voi laskea leikkiä juuri mistään, ja sitä meiltä kuitenkin vaaditaan.” Antero Alpolan mukaan Haarlalla ei maalaistalon tyttärenä ollut tarkoitus pilkata maaseutuväestöä, vaan hän oli vain halunnut koetella sopivuuden rajoja ja eksynyt aralle alueelle, politiikkaan.
Radiouransa ohella Haarla teki yli neljäkymmentä iskelmäsanoitusta, valtaosan nimimerkeillä Annuli. Tunnetuimmat näistä ovat valssit ”Soittajan kaipuu” (säveltäjä Viljo Vesterinen), ”Metsäkukkia” ja ”Lehdetön puu”, romanssi ”Mustalaisviulu” ja lastenlaulu ”Teddykarhujen huviretki”. Hän myös teki useisiin Kankkulan kaivon jaksoihin lauluja, joissa tunnettuun säveleen oli kirjoitettu uudet parodiset sanat. Oke Tuuri levytti näistä muutamia Tippavaaran isännän hahmossa, kuten ”Pitkä matka on Tippavaaraan” ja ”Pigalle”.
Aune Haarla toimi 1970-luvulla myös Puhelinlangat laulaa -puhelintoivekonsertin juontajana. Kulmikkaasta huumoristaan tunnettu Haarla sai usein soittajat ymmälleen töksäyttämällä heille vaikkapa ”Mitäs te tänne soittelette?” tai tenavatähden esitystä toivovalle ”Haluatte siis välttämättä lapsen vinkumaan?”
Aiheesta muualla

Aune Haarlan sanoitustuotanto Suomen äänitearkistossa (1901–1999)
Aune Haarlan radioparodioita Ylen Elävässä arkistossa
August von Kotzebue

| August Friedrich Ferdinand von Kotzebue |
| --- | --- |
 August Friedrich Ferdinand von Kotzebue
Henkilötiedot
Syntynyt: 1761
Kuollut: 1819 (57–58 vuotta)
Ammatti:  näytelmäkirjailija
Kirjailija
Äidinkieli: saksa
Tuotannon kieli: saksa
Aiheesta muualla
Löydä lisää kirjailijoitaKirjallisuuden teemasivulta
August Friedrich Ferdinand von Kotzebue (3. toukokuuta 1761 – 23. maaliskuuta 1819) oli saksalainen näytelmäkirjailija.
Kotzebuen kirja poltettiin Wartburgin festivaalilla 1817. Hänet murhasi 1819 Burschenschaftiin[lähde? ] kuulunut militantti opiskelija Karl Ludwig Sand. Kotzebuen surma antoi Itävallan ulkoministerille Metternichille aiheen säätää vuonna 1819 Karlsbadin asetukset. Niiden perusteella Burschenschaft lakkautettiin, vapaamielinen lehdistö alistetiin ja akateemista vapautta rajoitettiin voimakkaasti Saksan liittoon kuuluneissa valtioissa.[lähde? ]
Kotzebue oli huikenteleva luonteeltaan, usein periaatteiltaan epäilyttävä. Hän seurasi 20-vuotiaana kenraali von Baueria tämän sihteerinä Pietariin, missä johti yhdessä Bauerin kanssa saksalaista teatteria. Vuonna 1785 hän sai Tallinnassa kuvernementin-maistraatin presidentin paikan. Täällä Kotzebue perusti amatööriteatterin, jossa esitettiin hänen näytelmänsä Menschenhass und Reue, joka tuotti hänelle laajan maineen. Keisari Paavali nimitti hänet Pietarin saksalaisen hoviteatterin johtajaksi ja lahjoitti hänelle Worokellin maatilan Liivinmaalla.
Paavalin murhan jälkeen Kotzebue 1803 muutti Weimariin. Hän palasi 1813 Venäjän palvelukseen ja sai tehtäväkseen muun muassa hankkia tietoja saksalaisista ylioppilasyhdistysliikkeistä. Varsinkin tämä hänen toimensa herätti suurta vihaa saksalaisissa, ja 1819 kiihottunut saksalainen ylioppilas Karl Ludwig Sand surmasi hänet tikarilla.
Kotzebuella ei runsaassa näytelmätuotannossaan ollut taiteellista päämääriä. Hänen pääpyyteenään oli yksinomaan näyttämöllisen vaikuttavaisuuden ja menestyksen saavuttaminen. Hänen näytelmiensä moraali on usein epäilyttävä. Mutta suuren yleisön suosion hän saavutti. Kotzebue esitytti yhteensä 211 näytelmää. Suurimman menestyksen saavuttivat Menschenhass und Reuen ohella Die Indianer in England (1790), Der weibliche Jakobinerklub (1795), Die Verschwörung auf Kamtschatka (1795), Die Wittwe und das Reitpferd (1796), Armut und Edelsinn (1797). Kotzebuen kootut draamalliset teokset sisältävät 44 nidosta (1827-29).
Suomennetut näytelmät

Ryöstetty kaunotar, 5 näytöksinen huvinäytelmä, suomentanut Santeri Rissanen. U. W. Telén, 1910.
Suorin tie paras, ilveily yhdessä näytöksessä, U. W. Telén, 1897.
Vaarallinen naapuri, yksinäytöksinen huvinäytelmä, mukaellen suomensi Y. Y. [=Yrjö Ylänne] U. W. Telén & C:o, 1907.
Aiheesta muualla

Wikimedia Commonsissa on kuvia tai muita tiedostoja aiheesta .
August von Kotzebue teoksia Gutenberg-projektissa
BAT99-98

| BAT99-98 |
| --- | --- |

Muut designaatiot:  LMC AB 12, Melnick 49, 2MASS J05383914-6906211
Fyysiset ominaisuudet
Absoluuttinen kirkkaus:  -8,11 Mv
Spektriluokka:  WN6
Massa:  226 M☉
Säde:  37,5 R☉
Astrometriset ominaisuudet
Tähdistö:  Kultakala
Rektaskensio (J2000):  05h 38m 39,147s
Deklinaatio (J2000):  −69° 06′ 21,20″
Etäisyys:  165 000 vv
BAT99-98 on Wolfin–Rayetin tähti, joka sijaitsee Suuressa Magellanin pilvessä lähellä R136a-tähtijoukkoa. Se on yksi Suuren Magellanin pilven raskaimpia tähtiä.
Tähden alkuperäismassaksi on laskettu 250 Auringon massaa. Sillä saattaa olla varmistamaton seuralainen.
Azerbaidžan kesäolympialaisissa 2000

Azerbaidžan osallistui Sydneyn kesäolympialaisiin vuonna 2000 31 urheilijan joukkueella, jotka osallistuivat kahdeksaan eri lajiin. Lipunkantajana sekä avajaisissa että loppujuhlallisuuksissa toimi Namiq Abdullayev. Maa saavutti kisoissa kolme mitalia, joista kaksi oli kultaisia ja yksi pronssinen.
Bardon kansallismuseon isku

| Bardon kansallismuseon isku |
| --- | --- |
 Bardon kansallismuseo.
Paikka:  Tunis,  Tunisia  36°48′33.79″N, 10°08′04.23″E
Kohde:  Bardon kansallismuseo
Ajankohta:  18. maaliskuuta 2015
Iskutyyppi:  Joukkomurha, panttivankien ottaminen
Kuolleita:  24 (20 turistia, 4 tunisialaista, 2 hyökkääjää)
Haavoittuneita:  Noin 50
Epäilty/epäillyt:  Isis, Islamilaisen Maghrebin al-Qaidan alaryhmittymä Okba Ibn Nafaan prikaati
Tekoväline:  Kalašnikov-kiväärit, käsikranaatit
Bardon kansallismuseon isku tapahtui 18. maaliskuuta 2015, kun kolme terroristia hyökkäsi Tunisian pääkaupungissa Tunisissa sijaitsevaan Bardon kansallismuseoon. Yhteensä 24 ihmistä kuoli, heistä 20 oli eurooppalaisia turisteja, neljä tunisialaisia ja kaksi hyökkääjiä. Noin 50 loukkaantui iskussa.
Poliisi surmasi kaksi hyökkääjistä, jotka olivat Tunisian kansalaiset Yassine Labidi ja Saber Khachnaoui. Kolmas hyökkääjä pakenee viranomaisia.
Iskun tekijäksi ilmoittautui 19. maaliskuuta Isis. Tunisian hallitus kuitenkin syytti iskusta Islamilaisen Maghrebin al-Qaidan alaryhmittymää nimeltä Okba Ibn Nafaan prikaati. Poliisin hyökkäyksessä 28. maaliskuuta 2015 kuoli yhdeksän ryhmittymän jäsentä.
Avioehtosopimus

Avioehtosopimus on puolisoiden välinen sopimus, jolla he sopivat avioliiton tai rekisteröidyn parisuhteen varallisuussuhteista keskenään siten, että joko toisella tai kummallakaan puolisolla ei ole avio-oikeutta toisen puolison omaisuuteen tai sen osaan. Avioehtosopimuksessa voidaan tehdä erilaisia määräyksiä avioeron ja kuoleman varalta. Vuonna 2013 avioituneista pareista 32 prosenttia teki avioehtosopimuksen.
Avioehtosopimus on tehtävä kirjallisesti, ja puolisoiden allekirjoitukset todistaa oikeiksi kaksi esteetöntä todistajaa, jotka vahvistavat avioehtosopimuksen allekirjoituksellaan. Sopimuksessa tulee olla myös päiväys, jotta se olisi pätevä. Avioehtosopimus on jätettävä rekisteröitäväksi Digi- ja väestötietovirastolle tai Ahvenanmaan valtionvirastolle ennen avioeron vireillepanoa, jotta se tulisi voimaan.
Mahdollinen muotovirhe avioehtosopimuksessa on piilevä, sillä sopimuksia ei tarkasteta rekisteröitäessä.selvennä[lähde? ]
Aiheesta muualla

Kuvia tai muita tiedostoja aiheesta Avioehtosopimus Wikimedia Commonsissa
Avioehtosopimus Digi- ja väestötietoviraston sivuilla.
Avioehtosopimus avioliittolaissa
Aurinkoaratti

| Aurinkoaratti |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Alaheimo::  Arinae
Tribus::  Arini
Suku::  Viheraratit Aratinga
Laji::  solstitialis
Kaksiosainen nimi
 Aratinga solstitialis  (Linnaeus, 1758) 

Katso myös
   Aurinkoaratti Wikispeciesissä   Aurinkoaratti Commonsissa 
Infobox OKNimi-testi OKIUCN-testi OK: 
Aurinkoaratti (Aratinga solstitialis) on viherarattien sukuun kuuluva eteläamerikkalainen papukaijalaji, jonka esiintymisaluetta ovat Pohjois-Brasilia, Guyana ja Suriname. Carl von Linné kuvaili lajin holotyypin Cayennelta vuonna 1758.
30 cm:n pituinen aurinkoaratti on yksi värikkäimmistä papukaijoista. Sen pää ja kaula ovat kirkkaankeltaiset ja vatsa on punainen. Siivet ja pyrstö taas ovat vihreät. Nuoret linnut eivät ole yhtä värikkäitä kuin aikuiset, joten ne sulautuvat vihreään lehvästöön paremmin. Aurinkoaratin tyypillistä elinympäristöä ovat avoimet metsät, palmulehdot ja harvapuustoiset savannit. Linnut viihtyvät pienissä parvissa, joita voi kokoontua useampia runsaan ruoka-apajan ääreen. Laji on etupäässä hedelmänsyöjä, mutta myös marjat, pähkinät, siemenet ja jopa kukat maistuvat. Aurinkoaratti ruokailee enimmäkseen puissa. Sen läsnäolon paljastaa kimeä kaksitavuinen ääni, jota kuulee tämän tästä myös lentäessä. Laji pesii useimpien papukaijojen tapaan koloon, joka sijaitsee palmussa.
Aiheesta muualla

Laji.fi: Aurinkoaratti (Aratinga solstitialis)
iNaturalist: Aurinkoaratti (Aratinga solstitialis)
UniProt: Taxonomy - Aratinga solstitialis (sun parakeet) (englanniksi)
ITIS: Aratinga solstitialis (englanniksi)
Global Biodiversity Information Facility (GBIF): Aratinga solstitialis (englanniksi)
University of Michigan, Animal Diversity Web (ADW): Aratinga solstitialis, sun parakeet (englanniksi)
Bardon Millin rautatieasema

| Bardon Mill |
| --- | --- |

Perustiedot
Lyhenne:  BLL
Rataosa:  Tyne Valley Line
Sijainti:  54°58′26.4″N, 002°20′45.6″W
Osoite:  Station Road, Bardon Mill, Northumberland, NE47 7HY
Paikkakunta:  Bardon Mill
Valtio:  Yhdistynyt kuningaskunta
Avattu:  18. kesäkuuta 1838
Liikenne
Käyttäjiä (v.):  10 482 (2017–2018)
Liikennöitsijä(t):  Northern
Asemarakennus
Lipunmyynti:  kyllä
Ratapiha
Raiteisto:  2 laituriraidetta
Aiheesta muualla
 Wikimedia Commons 
Bardon Millin rautatieasema on rautatieasema Bardon Millin kylässä Northumberlandissa. Se sijaitsee Tyne Valley Linen varrella.
Asema avattiin 18. kesäkuuta 1838. Sitä käytti 10 482 matkustajaa kaudella 2017–2018.
Barbados (yhtye)

Barbados on vuonna 1992 perustettu ruotsalainen dansband. Yhtye tuli tunnetuksi sijoituttuaan toiseksi Melodifestivalenissa 2000 kappaleella Se mig. Yhtyeen solistina ovat toimineet Magnus Carlsson (1992-2002), Mathias Holmgren (2003-2004) ja Chris Lindh (2005-2007). Yhtyeen nykyisenä solistina on vuodesta 2007 toiminut Björn Lagerström.
Barbados voitti vuoden dansbandin Grammis-palkinnon vuosina 2000, 2001 ja 2003.
Melodifestivalen-osallistumiset

2000: Se mig, 2. sija
2001: Allt som jag ser, 2. sija
2002: Världen utanför, 4. sija
2003: Bye, Bye, 10. sija
Allt som jag ser voitti myöhemmin samana vuonna kansainvälisen euroviisufanikerho OGAE:n järjestämän Second Chance Contest -kilpailun, joka käytiin eri maiden karsinnoissa karsiutuneiden kappaleiden välillä.
Barban

| Barban |
| --- | --- |
 lippu
 Barban
 Koordinaatit: 45°06′0″N, 14°01′0″E 
Valtio:  Kroatia
Piirikunta:  Istria
 
 www.barban.hr 
Infobox OKVirheellinen NIMI-arvo: 
Barban on kylä Istrian niemimaalla, Kroatiassa. Se sijaitsee 28 kilometriä Pulasta koilliseen.
Aiheesta muualla

Barban municipality official website
August Palm

August Palm
August Teodor Palm (5. helmikuuta 1849 Skåne – 14. maaliskuuta 1922 Tukholma) oli ruotsalainen sosialisti, joka oli Ruotsin sosialidemokraattisen työväenliikkeen varhaisin johtohahmo. Hän kuului muun muassa Ruotsin sosialidemokraattisen työväenpuolueen perustajiin.
Elämä

Hän syntyi Skånessa Ruotsissa, mutta vietti 10 vuotta ulkomailla Tanskassa ja Saksassa kisällinä, räätälinä ja poliittisena aktivistina. Palm saapui perheineen syksyllä 1881  laivalla Malmöhön mukanaan matka-arkullinen tanskalaista ja saksalaista sosiaalidemokraattista kirjallisuutta. Saapumisen tarkoituksena oli levittää sosialistisia aatteita Ruotsiin ja hän piti ensimmäisen laittoman puhetilaisuutensa hotelli Sverigessä Malmössä 6. marraskuuta 1881. Puheessaan hän vaati välitöntä vallankumousta, joka korvaisi vallitsevan  järjestelmän sosialistisella. Tilaisuudessa oli 150 kuulijaa, joukossa myös paikallista hallitsevaa eliittiä, joilta syntyi nopeasti poliittinen tuomitseva vastareaktio, mikä lisäsi aiheen julkisuutta. Palmin seuraavaan tilaisuuteen osallistui jo 800 kuulijaa.
Joulukuussa 1881 Palm siirtyi pitämään puhetilaisuuksia Tukholmaan, jossa niitä pidettiin ulkona, koska kukaan ei halunnut vuokrata sisätiloja niitä varten. Hän jatkoi laitontaselvennä vallitsevaa yhteiskunnallista tilannetta arvostelevaa toimintaa vuoteen 1886 saakka, jolloin hänet pidätettiin ja tuomittiin kaikkiaan kuudeksi ja puoleksi vuodeksi Långholmenin vankilaan. Vakavin rikos oli valtiopäivien herjaaminen, muita muun muassa  kunnianloukkaus, laittomat kokoukset, sekä yleinen suuttumusta ja ärtymystä herättävä käytös.
Palm perusti vuonna 1882 Ruotsin ensimmäisen sosiaalidemokraattisen sanomalehden nimeltä Folkviljan. Vuonna 1889 hän oli mukana perustamassa sosiaalidemokraattista työväenpuoluetta, mutta oli jatkuvasti kiistoissa puolueen johdon, erityisesti Hjalmar Brantingin kanssa. Hän perusti myös sanomalehden Social-Demokraten ja oli sen ensimmäinen päätoimittaja.
Teokset

Palm, August. Ur en agitators lif, 1904.
Aiheesta muualla

Kuvia tai muita tiedostoja aiheesta August Palm Wikimedia Commonsissa
Aurinkoareena

| Aurinkoareena |
| --- | --- |
 Aurinkoareena vuonna 2014.
Rakennuksen tiedot
Sijainti:  Kuparivuorentie 1, 21100 Naantali
Koordinaatit:  60°27′52″N, 22°01′15″E
Avattu:  2002
Omistaja:  Naantalin kaupunki
Kenttä:  jää
Käyttäjät
 VG-62 
Katsojakapasiteetti
 500 
Kentän mitat
 kaukalo 28 × 58 m 
Lisää rakennusartikkeleitaArkkitehtuurin teemasivulla
Aurinkoareena  on vuonna 2002 valmistunut jäähalli Naantalissa, jota käyttävät pääasiassa VG-62:en jääkiekko- ja  ringettejoukkueet sekä taitoluistelu. Aurinkoareena sijaitsee lähellä Naantalin keskustaa Kuparivuorella, vanhemman Kuparivuori-jäähallin vieressä.
Aurinkoareenalla on 500 paikkainen katsomo, 4 pukusuojaa ja pesutilat. Jäähallien vieressä on lisäksi yhteiset neljä pukusuojaa. Vuoden 2009 lopussa halliin valmistui kahvio 60 istumapaikalla sekä lisää muita tiloja. Vuonna 2019 jäähallien väliin rakennettiin yhdyskäytävä, johon sijoitettiin pukukoppi- ja huoltotiloja.
Korkeimmilla sarjatasoilla Aurinkoareenalla on pelannut VG-62:en jääkiekkojoukkue Suomi-sarjaa ja VG 62:en ringettejoukkue ringeten SM-sarjaa. Aurinkoareenalla on järjestetty junioreiden jääkiekkomaaotteluita ja maaotteluleirejä.
Kuparivuori-halli

Kuparivuori-halli valmistui vuonna 1986. Paikalla oli tätä ennen kattamaton tekojäärata vuodesta 1975. Vuonna 2004 hallin katto uusittiin. Kaukalon koko on 30 m × 60 m.
Aiheesta muualla

Naantalissa jäähallikiista yle.fi.  5.4.2011. Yleisradio Oy. Viitattu 14.11.2015.
Kuparivuori-halli vuonna 2014.
BAe ATP

| British Aerospace ATP |
| --- | --- |
 West Air Swedenin British Aerospace ATP
Tyyppi:  matkustajalentokone
Valmistaja:  British Aerospace
Ensilento:  6. Elokuuta 1986
Esitelty:  maaliskuu 1984
Tila:  käytössä
Pääkäyttäjät:  West Air Sweden
Valmistusmäärä:  67 
Valmistusvuodet:  1988–1996
British Aerospace ATP (lyhenne sanoista Advanced TurboProp) on British Aerospacen valmistama, Avro 748:n pohjalta kehitetty lyhyen matkan potkuriturbiinikäyttöinen matkustajalentokone.
Aiheesta muualla

Kuvia tai muita tiedostoja aiheesta BAe ATP Wikimedia Commonsissa
Aurinkoauto

Aurinkoauto.
Aurinkoauto on ajoneuvo, joka saa käyttövoimansa auringosta. Käytännön toteutukset on tehty aurinkokennojen ja akkujen avulla, joten tekniikka vastaa pitkälti sähköautoa. Auringosta saatavan energian suhteellisen niukkuuden vuoksi aurinkoautot rakennetaan keveiksi ja samalla yritetään maksimoida aurinkokennojen pinta-ala. Aurinkoautoissa on mukana akku, jolla saadaan enemmän tehoa kiihdytyksiin ja varmistetaan sujuvaa kulkua puolipilvisellä säällä.
Aurinkotaksi

Sveitsiläinen opettaja Louis Palmer kutsuu aurinkotaksiksi aurinkovoimalla liikkuvaa kaksipaikkaista ajoneuvoaan, jolla hän on ajanut maailman ympäri. Matkan pituus oli 52 000 kilometriä. Rakenteellisesti kyseessä on kolmipyöräinen vetoyksikköselvennä, joka vetää aurinkokennopaneelilla ja akuilla varustettua peräkärryä. Jos aurinkoa ei ollut tarpeeksi akkujen lataamiseen, niin akut ladattiin sähköverkosta. Auton huippunopeus on 90 km/h. Täydellä latauksella auton väitetään kulkevan 300 kilometriä. Auto on rakennettu Luzernin teknillisen yliopiston tutkijoiden ja opiskelijoiden tuella. Hinnaksi arvioidaan 300 000-500 000 euroa. Taksin kyydissä oli matkan aikana useita poliitikkoja ja merkkihenkilöitä.
Aiheesta muualla

Wikimedia Commonsissa on kuvia tai muita tiedostoja aiheesta .
Aurinkotaksin kotisivut
World Solar Challenge -aurinkoautokilpailun sivusto
Etelä-Australian yliopiston aurinkoauto-wiki
Aurinkotaksin peräkärry.
Bellingwedde

| Bellingwedde |
| --- | --- |
 Sulku B.L. Tijdenskanaal -kanavassa Veelerveenin kohdalla
 lippu:  vaakuna
 Bellingwedde
 Koordinaatit: 53°07′00″N, 07°09′00″E 
Valtio:  Alankomaat
Provinssi:  Groningen
Pinta-ala:  
 – Kokonaispinta-ala:  108,39 km²
Väkiluku (2016):  8 971
 – Väestötiheys:  82,8 as./km²
 
 www.bellingwedde.nl 
Infobox OKVirheellinen NIMI-arvo: 
Bellingwedde on kunta Groningenin provinssissa Alankomaissa. Kunnassa on arviolta 8 971 asukasta (vuonna 2016) ja sen pinta-ala on 108,39 neliökilometriä.
Asutuskeskukset

Bellingwolde, Blijham, Klein-Ulsda, Oudeschans, Rhederbrug, Veelerveen, Vriescheloo, Wedde ja Wedderveer.
Aiheesta muualla

Kuvia tai muita tiedostoja aiheesta Bellingwedde Wikimedia Commonsissa
Kartta Bellingwedden kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Arlong-merirosvot

Arlong-merirosvot (アーロン一味, Āron Ichimi) ovat fiktiivisiä piraatteja One Piece manga- ja animesarjassa. Kaikki jäsenet ovat merenmiehiä.
Alun perin he olivat osa Jimbein miehistöä, mutta ryhtyessään kaapparilordiksi (Shichibukai) joukko puolittui vielä tällä hetkellä tuntemattomista syistä. Arlongista tuli toisen puolikkaan kapteeni ja yhdessä he matkasivat Grand Linelta East Blueen, jossa vastustajat ovat paljon heikompia. He ovat mielestään ihmisten yläpuolella voimakkuutensa vuoksi ja eivät siksi juurikaan välitä ihmishengistä. Heidän aikomuksensa oli vallata East Blue Namin avulla, joka piirsi heille karttoja.
Osa tarinassa

Kahdeksan vuotta ennen Olkihattujen saapumista Cocoyashin kylään, kylä joutui Arlong-merirosvojen valtaamaksi. Arlong pakotti jokaisen asukkaan maksamaan asumisestaan saarella: 100,000 berryä aikuisesta ja 50,000 berryä lapsesta. Ainoa, joka ei pystynyt maksamaan, oli Namin ja Nojikon äiti, Bellemere. Hän pystyi maksamaan vain adoptiolapsensa, joten hänet tapettiin. Nähtyään Namin piirtämien karttojen huikean laadun, Arlong päätti värvätä Namin joukkoonsa. Lisäksi hän antoi Namille tarjouksen: Nami voisi ostaa Cocoyashin kylän, mikäli maksaisi 100,000,000 berryä ja piirtäisi hänelle karttoja. Siispä Nami varasti kahdeksan vuoden ajan ja sai lähes koko summan kasaan. Lopulta Arlong kuitenkin teki sopimuksen Merivoimien korruptoituneen eversti Hiirelän (Nezumi) kanssa, joka takavarikoi lopulta Namin rahat. Nami oli kartturi parhaimmasta päästä, joten Arlong ei halunnut päästää häntä. Kyläläiset tajusivat Arlongin suunnitelmat ja päättivät hyökätä.
Olkihatut päättivät kostaa Namin puolesta ja lopulta voittivat Arlongin ja hänen merirosvonsa. Heidän nykyisestä tilastaan ei ole tietoa, mutta yksi alipäälliköistä, Musti (Hachi/Hachman), pääsi pakenemaan ja avasi mustekalapyörykkäkojun.